
	Prioritatea 1.   AJUSTAREA CADRULUI DE REGLEMENTARE LA NECESITĂŢILE DEZVOLTĂRII IMM-URILOR

	  1.1
	Obiectiv: Perfecţionarea cadrului de reglementare al activităţii IMM-urilor 

	 1.1.1
	Elaborarea şi adoptarea Legii cu privire la întreprinderile mici şi mijlocii.
	     2012
	Ministerul Economiei
	Realizat parţial
Prin scrisoarea nr. 04/3-4037 din 09.07.2014, proiectul definitivat al Legii cu privire la întreprinderile mici şi mijlocii a fost transmis spre examinare şi aprobare Guvernului Republicii Moldova.

Acţiunea a fost transferată spre realizare pentru anul 2015, în condiţiile în care, pe parcursul anului 2014, proiectul de Lege nu a fost aprobat în şedinţa Guvernului RM.

	 1.1.2
	Elaborarea proiectului de lege cu privire la finanţarea venture (de risc) a activităţii inovaţionale.
	2013-2014
	Academia de Ştiinţe a Moldovei, Agenţia pentru Inovare şi Transfer Tehnologic
	Realizat parţial

Ministerul Economiei a elaborat Analiza Impactului de Reglementare la proiectul  Legii privind fondurile cu capital de risc.

Proiectul de lege cu privire la finanţarea venture (de risc) a activităţii inovaţionale a fost elaborat de Agenția pentru Inovare şi Transfer Tehnologic şi urmează a fi propus spre avizare și aprobare.

	 1.1.3
	Elaborarea proiectului de Lege pentru modificarea şi completarea Legii nr.138 din 21 iunie 2007 privind parcurile ştiinţifico - tehnologice şi incubatoarele de inovare.
	2013-2014
	Academia de Ştiinţe a Moldovei, Agenţia pentru Inovare şi Transfer Tehnologic
	Realizat parţial

Ministerul Economiei a elaborat Analiza Impactului de Reglementare la proiectul Legii privind Fondul pentru inovare şi transfer tehnologic.

Proiectul Legii urmează să fie elaborat după modificarea Codului cu privire la ştiinţă şi inovare pe parcursul anului 2015.  

	1.1.4
	Elaborarea şi aprobarea Planului de acţiuni privind realizarea “Strategiei de dezvoltare a sectorului întreprinderilor mici şi mijlocii pentru anul 2012-2020” pentru anii 2015-2017
	2014
	Ministerul Economiei
	Realizat

Prin Ordinul Ministrului Economiei nr. 170 din 25.09.2014 Planul de acţiuni privind implementarea Strategiei de dezvoltare a sectorului întreprinderilor mici și mijlocii pentru anii 2012-2020, pentru anii 2015-2017 a fost aprobat şi publicat pe pagina web a ministerului.

	 1.1.5
	Efectuarea cercetărilor ştiinţifice, elaborarea propunerilor şi monitorizarea realizării măsurilor prevăzute în politica de stat în vederea susţinerii sectorului IMM.
	2012-2014
	Ministerul Economiei,

Institutul Naţional de Cercetări Economice
	Realizat
În vederea perfecţionării politicilor sectoriale, Institutul Naţional de Cercetări Economice a elaborat studiul ”Perfecționarea politicii de dezvoltare a IMM-urilor și consolidarea parteneriatului între business și organele administrației publice”, în care sunt elucidate rezultatele monitorizării indicatorilor principali ai sectorului IMM în anii 2011-2014 și rezultatele analizei proceselor de parteneriat public-privat, identificaţi factorii, care contribuie sau împiedică la instituirea lui; propuse direcţiile de dezvoltare a parteneriatului public-privat.
De către INCE în colaborare cu Ministerul Economiei a fost desfăşurat procesul de chestionare a IMM-urilor privind identificarea principalelor oportunităţi şi obstacole în îmbunătăţirea performanţelor de mediu ale acestora, beneficiilor producţiei durabile şi a pieţelor ecologice în Republica Moldova. Rezultatele studiului au fost prezentate, în cadrul atelierului de lucru “Promovarea unei performanțe de mediu mai bune a IMM-urilor”, desfășurat la data de 15.10.2014, în contextul proiectului-pilot: “Ecologizarea IMM-urilor (SME Greening)” din cadrul Programului  Parteneriatului Estic.

	1.1.10
	Implementarea Programului strategic de modernizare tehnologică a guvernării (e-transformare) aprobat conform Hotărârii Guvernului nr.710 din 20.09.2011.
	 2012-2014
	Centrul de Guvernare

Electronică
	Realizat
În vederea implementării Programului strategic de modernizare tehnologică a guvernării (e-transformare), prevăzut până în anul 2020, pe parcursul anului 2014, au fost obținute următoarele realizări:

I. Au fost lansate următoarele servicii pentru cetățeni și business:
· Autorizații de Folosință Specială a Apei, autorizatiimediu.gov.md (martie 2014);
· Serviciul e-Visa, evisa.gov.md (01.08.2014);

· Serviciul e-Factura, servicii.fisc.md (11.02.2014);

· Acces Activ la Registrul Bunurilor Imobile, servicii.gov.md (octombrie 2014);

· Portalul Datelor Deschise, date.gov.md versiunea 3.0. (februarie 2014);
· Registrul de Stat al Controalelor, controale.gov.md (iulie 2014);

· Platforma Guvernamentală de Interoperabilitate Mconnect (iulie 2014);
· Digitizarea Arhivei Cadastrale (07.08.14).
II. Au fost aprobate Hotărîri de Guvern:
· nr. 128 din 20.02.2014 privind platforma tehnologică guvernamentală comună (MCloud);

· nr. 624 din 23.07.2014 cu privire la transmiterea unui bun;

· nr. 700 din 25.08.2014cu privire la datele guvernamentale deschise;

· nr. 404 din 02.06.2014 cu privire la pilotarea platformei de interoperabilitate;
· nr. 700 din 25.08.2014 cu privire la aprobarea conceptului de politică pe principiile datelor guvernamentale deschise;

· nr. 701 din 25.08.2014 cu privire la aprobarea Metodologiei publicării datelor guvernamentale;

· nr. 708 din 28.08.2014 privind serviciul electronic guvernamental de jurnalizare (Mlog);

· nr. 717 din 29.08.2014 privind platforma guvernamentală de registre şi acte permisive (PGRAP). 

	  1.2
	Obiectiv: Reducerea barierelor administrative și costurilor regulatorii pentru IMM-uri 

	1.2.1
	Implementarea principiului „ghişeului unic”  pentru perfectarea procedurilor vamale la posturile vamale interne
	2014
	Serviciul Vamal din subordinea Ministerului Finanţelor
	Realizat parţial
Pe parcursul anului 2014, au fost desfășurate următoarele acțiuni:

· A fost elaborat modulul „Multi Agency” pentru facilitarea interacţiunii agenţiilor publice în cadrul procesului de vămuire, care permite integrarea serviciilor veterinare şi fitosanitare, cât şi certificatele eliberate de acestea. 
În această direcţie au fost demarate un şir de acţiuni precum: iniţierea tratativelor cu autorităţile publice referitor la introducerea lor în acest mecanism, elaborarea procedurii electronice, ajustarea certificatelor, licenţelor şi autorizaţilor pentru utilizare, elaborarea regulilor de interacţiune, implementarea modulului.

· A fost organizat un curs de instruire cu tematica ,,SIIV Asycuda – modul, administrare, selectivitate” pentru 25 de colaboratori ai Agenţiei Naţionale pentru Securitatea Alimentelor. A fost testat mecanismul de interacţiune între SV şi ANSA. Totodată pentru ANSA a fost elaborat un manual de utilizare a modulului.
· A fost elaborat caietul de sarcini pentru perfecţionarea Sistemului Informațional ”FRONTIERA” care presupune facilitarea schimbului de informaţii între Serviciul Vamal, Poliția de Frontieră și ÎS ”CRIS Registru”. 
· A fost elaborat un proiect de Ordin comun al Serviciului Vamal şi Departamentului Poliției de Frontieră referitor la unele aspecte ale controlului vamal pe segmentul de intrare/ieşire în/din Republica Moldova.
Realizarea unor acţiuni a fost stopată din lipsa surselor financiare, care urmează a fi identificate pe parcursul anului 2015.

	1.2.2
	Eficientizarea aplicării principiului „ghişeului unic” la procedurile de raportare obligatorie pentru întreprinderile mici şi mijlocii.
	 2012-2013
	Ministerul Finanţelor,

Ministerul Tehnologiei Informaţiei şi Comunicaţiilor,

Biroul Naţional de Statistică
	Realizat
În vederea implementării principiului „ghişeul unic", MTIC la data de 24.06.2014 a aprobat Planul de acţiuni cu privire la prestarea serviciilor publice ale I.S. CR1S „Registru" prin intermediul I.S. „Poşta Moldovei". Planul menţionat a fost elaborat pentru stabilirea primei etape de realizare a principiului „ghişeul unic" la prestarea serviciilor publice, care prevede şi procedurile de raportare. Ca urmare, numărul documentelor pentru livrare la domiciliu prin intermediul celor 1148 oficii poştale din întreaga ţară, la locul de destinaţie a solicitantului, a fost extins până la 13 documente. Totodată, a fost implementat serviciul recepţionare a cererilor prin intermediul oficiilor poştale pentru un şir de 16 servicii prestate de ÎS CRIS „Registru".
În anul 2014, au fost efectuate lucrările de testare în regim de pilotare a funcţionalităţii Sistemului Informațional Automatizat a Biroului Național de Statistică „e-Raportare” pentru 4 formulare statistice: CONS_TS, SERV_TS,  IND_TS, Munca-1. 

Astfel, începând cu anul 2015, agenții economici pot transmite electronic chestionarele statistice lunare prin intermediul sistemului nominalizat.

	1.2.3.
	Simplificarea procedurilor de calculare, raportare şi achitare a obligaţiei fiscale
	2012-2013
	Ministerul Finanţelor, 

Ministerul Economiei
	Realizat
S-au elaborat şi aprobat:

I. Hotărâri de Guvern:
· nr. 461 din 16.06. 2014, privind modificarea și completarea HG nr. 294 din 17.03.1998 cu privire la unele aspecte ce se referă la documentele primare cu regim special;
· nr. 697 din 22.08.2014 pentru aprobarea Regulamentului cu privire la reținerea impozitului pe venit din salariu şi din alte plăti efectuate de către patron în folosul angajatului, precum şi din plățile achitate în folosul persoanelor fizice care nu practică activitate de întreprinzător pentru serviciile prestate şi/sau efectuarea de lucrări;
· nr. 950 din 27.11.2014 pentru modificarea anexei nr. 4 la HG nr. 1395 din 08.12.2008 „Privind aprobarea formularelor aferente activităţii şi veniturilor nerezidenţilor, precum şi modului de completare a acestora”.

II. Ordine ale IFPS:
· nr. 152 din 13.02.2014 cu privire la aprobarea Formularului-tip al Calculului impozitului pe venit al persoanelor ce practică activitatea profesională de notar public sau de executor judecătoresc şi a modului de completare a Calculului dat (CNOTAR 14);
· nr. 401 din 14.03.2014 cu privire la modul de organizare a procesului de diseminare a declarațiilor precompletate;
· nr. 995 din 07.07.2014 privind modul de acordare a seriei şi diapazonului de numere pentru implementarea formularelor de documente primare cu regim special pe hârtie fără însemne de protecție altele decât factura, factura fiscală și anexele la acestea;
· nr. 1170 din 01.08.2014 cu privire la atestarea rezidenței și a impozitului pe venit achitat de către nerezidenți în Republica Moldova;
· nr. 1616 din 12.11.2014 privind modificarea Ordinului IFPS nr. 780 din 18.06.2013 privind modul de administrare a procedurii de eliberare a formularelor tipizate de documente primare cu regim special pusă în sarcina IFPS (exceptând facturile fiscale);

· nr. 1472 din 16.10.2014 privind modificarea şi completarea Ordinului IFPS nr. 16 din 14.01.2013 cu privire la stabilirea modului, structurii şi termenelor de prezentare a informaţiei de către subiecţii nominalizaţi în art. 92 şi art. 22611 din Codul fiscal; 
· nr. 1804 din 30.12.2014 privind aprobarea Dării de seamă fiscale unificate (Declarație) (Forma UNIF14) şi a instrucțiunii la aceasta;
· nr. 72 din 17.07.2014 privind derularea procesului de restituire a supraplății impozitului pe venit.
De asemenea s-au înaintat propuneri de modificare şi completare a Legii nr. 489-XIV din 08.07.2014 privind sistemul public de asigurări sociale prin care s-a propus stabilirea termenilor  (lunare) la prezentarea declarațiilor (forma 4-BASS), care ulterior au fost aprobate de către Parlament.

	 1.3
	Obiectiv: Optimizarea reglementărilor privind activitățile comerciale practicate de IMM-uri 

	1.3.1
	Stabilirea regulilor de bază pentru comercializarea mărfurilor în Republica Moldova.
	2012-2013
	Ministerul Economiei
	Realizat 
Regulile generale de comercializare a produselor şi serviciilor au fost stabilite prin Legea nr. 231 din 23.09.2010 cu privire la comerţul intern (art. 18-21).

Totodată, întru asigurarea unor relaţii comerciale loiale între furnizori şi comercianţi, care să corespundă principiilor de bune practici comerciale, au fost operate completări în Legea cu privire la comerţul interior, care prevăd excluderea perceperii oricăror taxe/plăţi suplimentare pentru servicii (taxe de raft, costuri pentru publicitate), altele decât cele care nu sunt incluse în costul de achiziţie a produselor (art. 21, introdus prin Legea nr. 101 din 13.12.2012, în vigoare 18.01.2013).

Elaborarea unor reguli specifice privind comercializarea produselor sunt prevăzute în Planul de acţiuni pentru anii 2014-2016 privind implementarea Strategiei de dezvoltare a comerţului interior în Republica Moldova, (completarea HG  nr. 65 din 26.01.2001 „Cu privire la aprobarea Regulilor de comercializare cu amănuntul a unor tipuri de mărfuri alimentare şi nealimentare" cu norme specifice de comercializare a materialelor de construcţie, mobilei, articolelor cosmetice, etc.).

	1.3.2
	Elaborarea şi aprobarea nomenclatorului-tip al unităţilor de prestări servicii contra plată.
	2012-2013
	Ministerul Economiei
	Realizat parţial
A fost elaborat  proiectul HG „Cu privire la prestarea unor servicii comerciale”, care include şi Nomenclatorul-tip al unităţilor de prestări servicii. Promovarea acestuia a fost tergiversată din oportunitatea includerii în proiectul dat a regulilor sanitare pentru prestarea serviciilor comerciale, care urmează să fie elaborate de către Ministerul Sănătăţii în anul 2015. 

	1.3.3
	Elaborarea şi aprobarea nomenclatorului-tip de comerţ cu ridicata.
	2012-2013
	Ministerul Economiei
	Realizat parţial

În procesul elaborării Analizei Impactului de Reglementare s-a constatat inoportunitatea aprobării unui nomenclator separat al unităţilor comerţului cu ridicata, astfel s-a convenit asupra comasării şi aprobării unui singur nomenclator-tip al  unităţilor comerciale.

Activitate planificată pentru anul 2015.



	Prioritatea a 2-a. ÎMBUNĂTĂŢIREA ACCESULUI IMM-URILOR LA FINANŢARE

	2.1
	Obiectiv: Dezvoltarea schemelor inovative de finanțare a IMM-urilor

	2.1.2
	Atragerea asistenţei financiare sub formă de granturi pentru dezvoltarea capacităţilor de producţie ale întreprinderilor mici şi mijlocii din sectorul rural.
	2012-2014
	Ministerul Economiei,

Organizaţia pentru Dezvoltarea Sectorului Întreprinderilor Mici şi Mijlocii
	Realizat

În anul 2014, a fost capitalizată Componenta financiară a Programului PARE 1+1 cu 40,97 mil. lei, ceea ce a permis semnarea a 191 de contrate de finanţare nerambursabilă. Suma totală a investiţiilor efectuate de lucrătorii migranţi sau rudele acestora a  constituit 83,2 mil. lei.

Componenta financiară a Programului PNAET în anul 2014 a fost capitalizată cu 40,26 mil. lei (grant nerambursabil de 40% din suma creditelor), ceea ce a permis finanţarea a 348 de sub-împrumuturi în sumă totală de 101,08 mil. lei.

	2.1.3
	Implementarea mecanismelor de voucher inovaţionale.
	2012-2014
	Ministerul Economiei,

Agenţia pentru Inovare şi Transfer Tehnologic
	Realizat parţial
Agenţia pentru Inovare şi Transfer Tehnologic a elaborat Regulamentul privind utilizarea voucheru-lui pentru inovare în Republica Moldova, acesta urmează să fie coordonat cu subdiviziunile respective ale Academiei de Ştiinţe, Ministerul Economiei şi Ministerul Finanţelor şi inclus în schemele eficiente de garantare a creditelor pentru IMM-uri.

	2.2
	Obiectiv: Asigurarea eficientizării transferului de remitenţe

	2.2.1
	Adoptarea de către Î.S. “Poşta Moldovei” a unui  mecanism sistematizat centralizat de transfer şi distribuire a remitenţelor în monedă naţională şi  valută străină.
	2012
	Ministerul Tehnologiei Informaţiei şi Comunicaţiilor,

Î.S. “Poşta Moldovei”
	Realizat 
Prin ordinul MTIC nr. 103 din 05.11.2013 a fost aprobat documentul de politică sectorial - Planul de dezvoltare a I.S. „Poşta Moldovei" pentru anii 2013-2016. Prin implementarea Planului, ministerul s-a angajat să îmbunătăţească eficienţa reţelei poştale cu utilizarea tehnologiilor moderne şi să încurajeze inovaţia, întru ameliorarea serviciului poştei de scrisori şi colete. 

ÎS „Poşta Moldovei" a început să dezvolte serviciile de curierat, electronice şi financiar-bancare. În anul 2014 au fost lansate servicii financiar-bancare prin intermediul oficiilor poştale. Acest lucru a devenit posibil după ce Î.S. „Poşta Moldovei" a obţinut de la Banca Naţională a Moldovei licenţă pentru prestarea serviciilor de plată. În acest sens, între Poșta Italiei și Poșta Moldovei a fost încheiat un Acord de colaborare privind transferurile bănești, inclusiv în valută străină. 

	2.2.2
	Extinderea gamei serviciilor financiare, sporirea competitivităţii şi reducerea costurilor acestor servicii (sistemul “cont pe cont”, pc-banking, internet-banking, mobile-banking, phone-banking, ATM (bancomat)-banking).
	 2012-2013
	Instituţiile financiar-bancare,

Companiile de telecomunicaţii,

Banca Naţională a Moldovei
	Realizat

Sistemele de deservire bancară la distanţă (SDBD): pc-banking, internet-banking, mobile-banking, phone-banking, ATM-banking se regăsesc în  Politica de supraveghere a sistemului de plăţi bancare din Republica Moldova şi sunt supravegheate de Banca Naţională a Moldovei (BNM) sub aspectul eficienţei utilizării acestora.

În acest context, urmare monitorizării nivelului de eficienţă şi stabilitate a serviciilor prestate în cadrul sistemelor de deservire bancară la distanţă, precum şi în scopul facilitării promovării acestor servicii, BNM a înaintat recomandări ce au permis diversificarea serviciilor prestate persoanelor fizice, precum şi au condus la creşterea calităţii acestor servicii prin includerea posibilităţii de efectuare a operaţiunilor de plată (efectuarea transferurilor, achitarea serviciilor de utilităţi publice, etc.).

În urma intrării în vigoare a Legii cu privire la serviciile de plată şi moneda electronică nr. 114 din 18.05.2012 şi aprobarea Regulamentului cu privire la activitatea emitenţilor de monedă electronică şi prestatorilor de servicii de plată nebancari, pe parcursul anului 2014, au fost licenţiate 7 companii, dintre care 5 au obţinut licenţa în calitate de societăţi de plată, iar 2 în calitate de societăţi emitente de monedă electronică.

Astfel, apariţia pe piaţă a prestatorilor nebancari va permite extinderea gamei de servicii financiare existente şi sporirea nivelului de competitivitate, fapt ce va influenţa pozitiv costul şi calitatea serviciilor de plată.

	 2.3
	Obiectiv: Atragerea liniilor de credit pe termen lung de la instituțiile financiare internaționale

	2.3.1
	Intensificarea procesului de acordare a creditelor în cadrul Componentei a II-a a „Programului Naţional de Abilitare Economică a Tinerilor (PNAET)”.
	 2012 -2014


	Directoratul Liniei de Credit pe lângă Ministerul Finanţelor,

Organizaţia Internaţională de Migraţie
	Realizat 

În cadrul Componentei financiare a Programului PNAET, în anul 2014 au fost aprobate 348 de sub-împrumuturi în sumă totală de 101,08 mil. lei, inclusiv porţiunea de grant aferent nerambursabil de 40 la sută din suma împrumutului de  40,26 mil. lei.
De asemenea, au fost finanţate 241 afaceri noi şi create 390 locuri de muncă.

	2.3.2.
	Continuarea procesului de atragere a remitenţelor în crearea şi dezvoltarea afacerilor prin implementarea Programului-pilot de atragere a remitenţelor în economie „PARE 1+1”.
	  2012-2014
	Organizaţia pentru Dezvoltarea sectorului Întreprinderilor mici şi mijlocii, Organizaţia Internaţională pentru Migraţie
	Realizat
În cadrul Programului PARE 1+1 au fost consultate 3085 persoane. Au fost organizate 22 cursuri de instruire antreprenorială, urmare cărora au fost instruiţi 498 migranţi şi/sau rude de gradul I a acestora, inclusiv 29,3% sunt femei. 

Suma finanţării nerambursabile alocate pe parcursul anului 2014 constituie 40,97 mil. lei, inclusiv pentru ultimele tranşe ale contractelor încheiate în anul 2013, ceea ce a favorizat investiţii în economia naţională în valoare de 83,2 mil. lei.

Au fost semnate 191 de contrate de finanţare nerambursabilă. Din totalul companiilor, proiectele cărora au fost aprobate spre finanţare, 33,5% sunt gestionate/ create de femei.

	2.3.3.
	Creşterea capitalului Programului de susţinere şi dezvoltare a sectorului întreprinderilor mici şi mijlocii, finanţat de către Guvernul Japoniei (JNPGA).
	2012
	Unitatea de implementare a grantului Guvernului Japoniei JNPGA
	Realizat
În anul 2014, în cadrul Programului au participat 28 de agenţi economici, fiind acordată finanţare unui număr de 7 beneficiari, în valoare totală de 6,6 mil. lei.

Respectiv în anul de gestiune, cu beneficiarii Programului au fost încheiate 11 contracte de leasing, valoarea echipamentului transmis constituind 9,3 mil. lei. 

Valoarea totală a Grantului oferit de către Guvernul Republicii Moldova beneficiarilor Programului a constituit în anul 2014 - 8,8 mil. lei.

	2.3.4
	Crearea şi dezvoltarea schemelor de investiţii inovative (venture capital şi business-angels).
	  2012-2014
	Ministerul Economiei,

Banca Naţională a Moldovei,

Organizaţia pentru Dezvoltarea   Sectorului Întreprinderilor Mici şi Mijlocii
	Realizat parțial
În anul 2014, cu suportul consultanţilor în domeniu a Proiectului PNUD, s-a elaborat Analiza impactului de reglementare (AIR) la proiectul de lege privind Fondul pentru inovare şi transfer tehnologic. Urmare aprobării lui de către Comisia pentru reglementarea activităţii de întreprinzător, va fi elaborat însăşi proiectul de lege nominalizat. 

	 2.4
	Obiectiv: Dezvoltarea sistemului de garantare a creditelor pentru IMM-uri 

	2.4.1
	Elaborarea şi implementarea schemelor eficiente de garantare a creditelor IMM-urilor prin preluarea bunelor practici din domeniu, inclusiv bazate pe remitenţe.
	 2012-2014
	Ministerul Economiei,

Organizaţia pentru Dezvoltarea Sectorului Întreprinderilor Mici şi Mijlocii
	Realizat 
La situaţia din 31 decembrie 2014, Fondul de Garantare a Creditelor (FGC) gestionează 147 garanţii active, care au permis debursarea creditelor în sumă de 69,3 mil. lei şi efectuarea investiţiilor în economie în sumă de 100,6 mil. lei.

Pe parcursul anului 2014, au fost eliberate 58 garanţii financiare, în valoarea cumulativă de 10,65 mil. lei, care au permis debursarea creditelor în sumă cumulativă de 26,7 mil. lei şi au stimulat investiţii în economie în sumă de 44,2 mil. lei. De menţionat că din nr. total de garanţii financiare acordate în anul 2014, 43,1% sunt destinate afacerilor fondate/gestionate de către femei.

În anul 2014 au fost stinse 23 garanţii financiare în sumă de 5,47 mil. lei, fiind rambursate mijloace creditare în sumă de peste 12,88 mil. lei.
De menţionat, că la moment sunt studiate practicile internaţionale a FGC, pentru a fi identificate şi puse în practică cele mai eficiente scheme de garantare pentru antreprenorii din RM.

Întru eficientizarea activităţii FGC, ODIMM, în cadrul Proiectului pentru Ameliorare a Competitivităţii în Republica Moldova II (PAC II), finanţat de Banca Mondial, cu asistenţa Business and Finance Consulting (BFC), a fost lansat Proiectul „Asistenţa tehnică oferită ODIMM cu privire la FGC”. Scopul de bază al proiectului fiind, îmbunătăţirea şi eficientizarea FGC prin elaborarea recomandărilor de restructurare a proceselor, metodologiei, precum şi actualizarea termenilor existente de acordare a garanţiilor.

De asemenea, în noiembrie 2014, au fost elaborate cerinţele tehnice pentru Sistemul Informaţional de Management, fiind recomandată modificarea bazei actuale de date a FGC, pentru asigurarea veridicităţii datelor, dar şi pentru facilitarea elaborării într-un timp mai scurt a prototipului sistemului.

	2.4.2
	Capitalizarea Fondului de Garantare de Stat a Creditelor în vederea asigurării accesului la credite a unui număr mai mare de IMM-uri.
	 2012-2014
	Ministerul Economiei,
Organizaţia pentru Dezvoltarea Sectorului Întreprinderilor Mici şi Mijlocii
	Realizat 

În anul 2014, Fondul de Stat de Garantare a Creditelor (FGC) s-a majorat cu 20 mil. lei. Mărimea FGC, la situaţia din 31.12.2014, a constituit 56,971 mil. lei.

	 2.5
	Obiectiv: Facilitarea accesului întreprinderilor mici şi mijlocii la achiziţiile publice

	2.5.1
	Prevederea expresă în documentele de licitaţie a obligativităţii de a partaja necesităţile autorităţilor contractante pe loturi sau pe poziţii, pentru a asigura accesul IMM-urilor la procedurile de achiziţii publice.
	 2012-2014
	Agenţia Achiziţii Publice din subordinea Ministerului Finanţelor
	Realizat parțial
Prin Hotărârile Guvernului nr. 804 din 10.10.2013 şi nr. 794 din 08.10.2013 au fost aprobate:

- Regulamentul privind realizarea achiziţiilor publice prin dialog competitiv;

-  Regulamentul  privind achiziţiile publice folosind procedura de negociere.

Astfel, au fost elaborate documentaţii-standard, care includ prevederi ce ţin de obligativitatea autorităţilor contractante de a diviza necesităţile acestora pe poziţii, astfel încât să se asigure la maxim posibilitatea participării IMM-urilor în cadrul procedurilor de achiziţii publice. 
Totodată, Ministerul Finanţelor  a elaborat și a transmis spre aprobare, proiectul Hotărârii Guvernului pentru modificarea şi completarea HG nr. 763 din 11.10.2012 „Cu privire la aprobarea Documentaţiei - standard pentru realizarea achiziţiilor publice de bunuri şi servicii". 

Proiectul nominalizat pe lângă modificări de optimizare, conţine şi prevederi ce ţin de obligativitatea autorităţilor contractante de a diviza necesităţile acestora pe poziţii, pentru a asigura un număr cât mai larg de operatori economici participanţi la procedurile de achiziţii publice.

	2.5.2
	Organizarea seminarelor de instruire pentru sectorul IMM cu privire la cadrul legislativ şi normativ care reglementează domeniul achiziţiilor publice.
	 2012-2014
	Agenţia Achiziţii Publice din subordinea Ministerului Finanţelor
	Realizat parţial
Desfăşurarea seminarelor nu a fost posibilă din lipsa surselor financiare, însă pe site-ul Agenţiei Achiziţii Publice www.tender.gov.md, au fost plasate comunicate ce ţin de atenţionarea autorităţilor contractante despre necesitatea de divizare a necesităţilor pe poziţii pentru a asigura accesul IMM-urilor la procedurile de achiziţii publice.

	2.5.3
	Completarea Portalului Sistemului Achiziţiilor Publice Electronice cu o bază de date automatizată a ofertelor de bunuri şi servicii ale IMM-urilor.
	2013-2014
	Agenţia Achiziţii Publice din subordinea Ministerului Finanţelor
	Nerealizat

Realizarea acţiunii nu a fost posibilă din lipsa surselor financiare, care urmează a fi identificate pe parcursul anului 2015.

	Prioritatea a 3-a.   DEZVOLTAREA CAPITALULUI UMAN PRIN PROMOVAREA COMPETENŢELOR ŞI CULTURII ANTREPRENORIALE

	 3.1
	Obiectiv: Dezvoltarea și promovarea educației și culturii antreprenoriale

	3.1.1
	Analiza continuă a instruirii antreprenoriale din sistemul educaţional şi identificarea noilor module de instruire.
	  2012-2014
	Ministerul Educaţiei
	Realizat 

Începând cu anul de studii 2013-2014 a fost pus în aplicare Curriculumul revizuit de Educaţie economică şi antreprenorială, elaborat în bază de competenţe, pentru orele opţionale de profil pe nivelele primar, gimnazial şi liceal. Pentru cele trei nivele din învățământul secundar general sunt propuse 18 programe (câte 6 pentru fiecare treaptă).
Ministerul Educației în parteneriat cu ONG-urile din domeniu, Junior  Achievement Moldova(JA) şi Centrul de dezvoltare creativă a copiilor şi adolescenţilor (CDCCA) „Indigo”, în contextul promovării educaţiei economice şi antreprenoriale în învățământul secundar general, au elaborat Curriculumul, precum şi materiale de asistenţă metodologică pentru cadrele didactice ce predau disciplina menționată.
Indicatorii statistici a opțiunilor elevilor din învățământul primar și secundar general pentru educaţia economică şi antreprenorială  în anul de studii 2014-2015, constituie 6383 elevi din 82 instituţii preuniversitare, din 24 raioane  ale ţării. Din numărul total de elevi, care au ales studierea opţională a economiei şi antreprenoriatului, 1809 elevi studiază în clasele liceale, 2622 elevi în clasele gimnaziale şi 1952 în clasele primare. Comparativ cu anul precedent de studii, s-a majorat numărul elevilor care studiază opţional programele de educaţie economică cu 1151 de persoane (în anul de studii 2013-2014 numărul lor fiind de 5232 elevi, dintre care 1732 de persoane din clasele liceale, 1750 de persoane din clasele gimnaziale şi 1750 de persoane din clasele primare).

Totodată, formarea și promovarea dimensiunii de educație antreprenorială este asigurată prin disciplina școlară Educația civică și orele de dirigenție, ambele cu statut de discipline obligatorii în Planul-cadru.

Curriculum-ul la disciplina Educație civică (1 oră/ săptămână în clasele V-XII), vizează formarea la elevi a competenței specifice Valorificarea oportunităţilor de dezvoltare personală şi integrare socio-profesională reuşită (treapta gimnazială) și Aplicarea cunoştinţelor specifice domeniului civic în rezolvarea unor situaţii problemă, precum şi în analiza oportunităţilor de creştere personală, dezvoltare pentru carieră şi de încadrare în câmpul muncii (treapta liceală). 

Curriculumul pentru Educaţia financiară şi socială a fost elaborat sub egida Institutului de Ştiinţe ale Educaţiei şi realizat cu suportul organizaţiilor neguvernamentale: Centrul de dezvoltare creativă a copiilor şi adolescenţilor „Indigo” şi a CCF Moldova – Copil, Comunitate, Familie. 

Pe parcursul anului 2014, cursul a fost implementat în 17 instituții de învățământ preuniversitar din 7 raioane, încadrând în programe circa 1200 de elevi.

Ministerul Educaţiei, în parteneriat cu JA şi CDCCA „Indigo”, au elaborat suportul educaţional pentru disciplina menționată pentru treapta gimnazială.

De la 1 septembrie 2014, curriculumul modular şi suportul de curs la disciplina Bazele Antreprenoriatului, este implementat în toate instituţiile de învăţămînt profesional tehnic secundar, cu durata cursului de 120 de ore (96 de ore teorie/practică şi 24 de ore consultaţii) și în toate instituțiile de învățămînt profesional tehnic postsecundar (90 de ore). 

De asemenea, un rol important privind instruirea antreprenorială are activitatea Firmelor de Exerciţiu în 18 instituţii de învăţămînt din sistemul profesional tehnic  (14 colegii, 4 şcoli profesionale).       

Educația antreprenorială se realizează în învățământul superior cu statut opțional pentru specialităţile din domeniul Ştiinţe ale educaţiei și cu statut obligatoriul pentru specialităţile din domeniile economie, inginerie, agronomie, etc. Cu statut  de opţiuni, în cadrul Componentei socio-umanistice sânt incluse diverse cursuri din domeniul respectiv: Bazele antreprenoriatului; Iniţierea unei afaceri; Antreprenoriatul social; Metode de stimulare a inovaţiilor; Conceptualizarea ideilor pentru noile afaceri; Managementul operaţional al afacerii; Managementul financiar şi gestiunea riscului antreprenorial; etc. - în total în cadrul a 16 universităţi.

În cadrul Academiei de Studii Economice din Moldova funcţionează Centrul de Plasament şi Relaţii cu Agenţii Economici (CPRAE), care este o subunitate structurală a instituţiei şi conţine o subdiviziune – Incubatorul de Afaceri. 

De asemenea, au fost create şi funcţionează Centre de orientare profesională/ Incubatoare de afaceri în cadrul Universităţii de Stat din Moldova, Universităţii Tehnice a Moldovei, Academiei de Studii Economice din Moldova.

În aceiaşi ordine de idei, în cadrul Universităţii de Stat din Moldova şi al Universităţii Tehnice din Moldova activează două centre de formare profesională şi plasare în câmpul muncii a studenţilor, create în baza proiectelor TEMPUS.

În conformitate cu ordinul ministrului educaţiei nr. 970 din 10.09.2014 a fost aprobat și pus în aplicare Ghidul metodologic de creare și funcționare a Centrului universitar de ghidare și consiliere în carieră. 
Totodată, în anul de studii 2014-2015 toate instituţiile  de învăţămînt superior vor identifica surse pentru înfiinţarea Centrelor de ghidare în carieră.

	3.1.2
	Instruirea cadrelor didactice pentru predarea cursului de educaţie antreprenorială.
	  2012-2014
	Ministerul Educaţiei
	Realizat
De la înființarea asociaţiei obştești Junior Achievement în programele de formare antreprenorială JA au participat peste 156 000 elevi și circa 800 profesori.

Conform datelor statistice prezentate anual de către Direcțiile raionale/ municipale învățămînt, tineret și sport, ore opționale pentru programele JA Moldova, pentru studierea opţională a economiei şi antreprenorialului, au fost alese de către 6383 elevi din 82 instituţii de învățămînt primar și secundar general din 24 raioane, cu participarea a circa 120 de cadre didactice.

Au fost identificate posibilităţile de formare şi sursele necesare pentru instruirea profesorilor la disciplina Bazele Antreprenoriatului pentru toate instituţiile de învăţământ secundar profesional care nu au beneficiat de formare anterior.

În cadrul proiectului ,,Activitatea de instruire în Antreprenoriat şi angajare în câmpul muncii (MEEETA-III)”, finanţat de către Fundaţia Internaţională Liechtenstein Development Service, implementat de către CEDA au fost instruite  60 de cadre didactice pentru predarea cursului de educaţie antreprenorială în toate (61) instituţiile de învăţămînt profesional tehnic secundar.

	3.1.3
	Elaborarea şi implementarea Programelor de instruire continuă a antreprenorilor, asigurând reforma continuă a sistemului educaţional în domeniu.
	  2012-2014
	Camera de Comerţ şi Industrie
	Realizat
În anul 2014, a fost semnată Declaraţia comună de intenţie între Ministerul Economiei al Republicii Moldova şi Ministerul Federal al Economiei şi Energiei al Republicii Federale Germania privind continuarea colaborării în cadrul pregătirii şi perfecţionării managerilor de la întreprinderile din diferite sectoare ale economiei RM, conform căreia Programul de sporire a calificării managerilor „Moldova-Germania” va continua în anii 2015-2017.

Centrul de Formare Antreprenorială a desfăşurat cursul licenţiat „EUREM - Manager Energetic European” pentru angajaţii Agenţiei de Eficienţă Energetică, iar din septembrie 2014, acest curs a fost iniţiat pentru toţi managerii energetici din consiliile raionale. Desfăşurarea cursului pentru ambele grupe are loc cu susţinerea financiară a Agenţiei Germane pentru Cooperare Internaţională GIZ. 

Cursul EUREM a fost organizat şi pentru companiile autohtone, fiind instruiţi 11 manageri energetici.

Pentru prima dată, în 2014, a fost desfășurat cursul EUREM și la filiala Bălți a CCI, unde au participat 9 agenți economici din mun. Bălți și 1 din raionul Florești.  

În cadrul programului ODIMM – PARE 1+1, la Chişinău s-a desfăşurat cursul „Iniţierea afacerii”, la care au luat parte 75 de persoane.

În premieră, în colaborare cu Ministerul Educaţiei  şi cu susţinerea financiară a Fundaţiei germane Eberhard Schoeck, Centrul de Formare Antreprenorială din cadrul Camerei de Comerț și Industrie a organizat pentru directorii şcolilor profesionale din ţară seminarul practic „Gestionarea instituţiei de învățământ vocaţional/tehnic”. 

O realizare este şi aprobarea de către Ministerul Educaţiei, a Regulamentului cu privire la formarea maiştrilor-instructori în producţie la întreprinderile din Republica Moldova. Astfel fiind pusă baza normativ-legală a formării maiştrilor-instructori pentru întreprinderile care sunt implicate la instruirea practică a elevilor/ ucenicilor şi angajaţilor noi.

În total, la activităţile de instruire organizate de Centrul de Formare Antreprenorială din cadrul Camerei de Comerț și Industrie, pe parcursul perioadei noiembrie 2012 – noiembrie 2014, au participat circa 1500 de angajaţi ai întreprinderilor autohtone.

	3.1.4.
	Crearea business incubatoarelor inovative în cadrul universităţilor. Creşterea numărului de stagii în IMM-uri pentru studenţi.
	2013-2014
	Academia de Ştiinţe a Moldovei, Agenţia pentru Inovare şi Transfer Tehnologic
	Realizat
Universitatea de Stat din Comrat, a  creat incubatorul de inovare InnoCenter”. Acesta include 2 companii rezidente private, care îşi desfăşoară activitatea în domeniul de “Fabricare de echipamente pentru utilizarea eficientă a non-deşeurilor din lemn în producţia de mobilă” şi „Tehnologia de optimizare a producţiei de struguri”.

Universitatea de Stat din Moldova a lansat incubatorul inovaţional „Inventica-USM”, care are 5 rezidenţi din cadrul facultăţilor de fizică şi chimie a Universităţii. Proiectele rezidenţilor incubatorului ţin de domeniul tehnologiilor informaţionale şi chimiei organice.

De-asemenea, pe lângă Institutul de Cercetări pentru Culturile de Câmp „Selecția” din mun. Bălţi a fost creat, un incubator inovaţional „Antreprenor inovativ”, în cadrul căruia activează 6 companii rezidente private. Acestea îşi desfăşoară activitatea în aşa domenii, ca: 

· Prestarea serviciilor de tratare contra dăunătorilor, maladiilor cu pesticide şi preparate biologice, încorporarea extra-radiculară a microelementelor şi stimulatorilor de creştere a plantelor cu utilizarea moto deltaplanului;

· Elaborarea şi implementarea tehnologiei şi instalaţiei-pilot energoeficiente de procesare a plantelor aromatice pentru gospodăriile de fermieri;

· Tehnologii ecologice pure de preparare a peştelui şi a produselor derivate piscicole;

· Colectarea deşeurilor piscicole şi cerealiere, prepararea adaosului proteico-furajer;

· Prelucrarea deşeurilor de origine organică prin metoda de piroliză în combustibil.

La sfârșitul  anului 2014,  în mun. Chișinău a fost creat business incubatorul de inovare moldo-lituanian ”Media Garaj”, cu specializare universală.

	3.1.5
	Implementarea Programului naţional de instruire continuă a antreprenorilor – „Gestiunea Eficientă a Afacerii”.
	2012-2014
	Organizaţia pentru Dezvoltarea Sectorului Întreprinderilor Mici şi Mijlocii
	Realizat
În perioada de raportare, în cadrul Programului de instruire continuă „Gestiunea Eficientă a Afacerii” (GEA), colaboratorii ODIMM au acordat 3500 de consultaţii la oficiu, la telefon şi prin intermediul site-lui ODIMM, business portalului şi în cadrul mai multor evenimente.

De asemenea, au fost organizate 98 seminare în următoarele 20 raioane: mun. Chişinău, mun. Bălţi, Teleneşti, Criuleni, Dubăsari, Ungheni, Anenii Noi, Orhei, Călăraşi, Străşeni, Comrat, Leova, Cahul, Basarabeasca, Cantemir, Taraclia, Ştefan Vodă, Sîngerei, Făleşti şi Rîşcani, în cadrul cărora, au fost instruite 2710 persoane, dintre care 1799 (66,4 %) sunt femei.

Cele mai solicitate module de instruire de către întreprinzători - „Contabilitatea pe domenii de aplicare”, „Planificarea afacerii”, „Achiziții publice”, „Tehnici eficiente de vânzare”, „Legislația muncii şi Managementul Resurselor Umane”.

	3.1.6
	Organizarea training-urilor  pentru tineri în cadrul programului PNAET. Implementarea Componentei I „Instruire şi consultanţă antreprenorială”.
	2012-2013
	Organizaţia pentru Dezvoltarea Sectorului Întreprinderilor Mici şi Mijlocii
	Realizat

În cadrul Componentei I „Informare şi Instruire antreprenorială” a Programului PNAET, au fost consultate 1950 persoane.

Au fost organizate 24 cursuri de instruire,în cadrul cărora au fost instruiţi 662 tineri, dintre care 295 (44,56%) sunt femei, iar 104 persoane (15,71%) - agenţi economici.

Seminarele de instruire au fost desfăşurate în următoarele 11 localităţi: Cimişlia, Călăraşi, UTA Găgăuzia, Edineţ, Hînceşti, Nisporeni, Rîşcani, Soroca, Ştefan Vodă, Ungheni, Chişinău.

	3.1.8
	Organizarea unui ciclu de instruiri pentru managerii incubatoarelor inovaţionale şi a parcurilor ştiinţifice.
	2013
	Agenţia pentru Inovare şi Transfer Tehnologic
	Realizat
Au fost organizate 2 mese rotunde privind schimbul de experienţe între managerii  incubatoarelor inovaţionale şi a parcurilor ştiinţifice, la care au participat 30 de persoane.

	3.1.10
	Organizarea cursurilor de formare profesională a tinerilor specialişti şi alto categorii de populaţie neangajate la specialităţile management, marketing, contabilitate.
	  2013-2014
	Ministerul Muncii, Protecţiei Sociale şi Familiei, 

Agenţia pentru Ocuparea Forţei de Muncă
	Realizat

Agenţia pentru Ocuparea Forţei de Muncă, prin intermediul structurilor sale teritoriale, organizează  cursuri de formare profesională pentru persoanele aflate în căutarea unui loc de muncă la diverse specialităţi, ce permit şomerilor să deschidă o afacere de sine stătător. 

Pe parcursul anului 2014, au absolvit cursurile de formare profesională la specialităţile: contabil - 223 şomeri, manageri – 16 şomeri înregistraţi la agenţiile teritoriale pentru ocuparea forţei de muncă.

	 3.2
	Obiectiv: Formarea infrastructurii de suport educațional

	3.2.2
	Constituirea reţelei prestatorilor de servicii în afaceri autorizaţi, prin instruirea acestora şi stimularea cererii de consultanţă.
	  2012-2014
	Ministerul Economiei,
Organizaţia pentru Dezvoltarea Sectorului Întreprinderilor Mici şi Mijlocii
	Realizat parţial

Institutul Naţional de Cercetări Economice efectuează un studiu privind oportunitatea şi posibilitatea constituirii unei sau a mai multor reţele de prestatori de servicii. Acţiunea va fi realizată, după finalizarea studiului. 

	 3.3
	Obiectiv: Crearea sistemului informaţional şi consultativ pentru IMM-uri

	3.3.1
	Facilitarea accesului întreprinderilor mici şi mijlocii la informare prin  intermediul „Entreprise Europe Network”.
	  2012-2014
	Organizaţia pentru Dezvoltarea Sectorului Întreprinderilor Mici şi Mijlocii
	Realizat

În cadrul Reţelei Enterprise Europe Network (EEN), pe parcursul anului 2014, ODIMM a acordat cca 100 consultaţii, unde au fost relatate oportunităţile şi serviciile oferite de EEN.

De asemenea, în anul 2014, ODIMM, în parteneriat cu consorţiumul EEN Moldova, a aplicat un proiect în cadrul Programului COSME – Entreprise European Network  “Business-INN-Moldova” în vederea susţinerii potenţialului mediului de afaceri în termeni de internaţionalizare, inovare şi transfer tehnologic din Republica Moldova.

	3.3.2
	Consolidarea procesului de difuzare a informaţiei pentru potenţialii antreprenori şi IMM-urile active prin:
a) desfăşurarea campaniilor regionale de informare a societăţii;
b) elaborarea broşurilor, ghidurilor şi pliantelor informative;
c) promovarea   exemplelor bunelor practici prin intermediul televiziunii, radioului şi presei scrise;
d) administrarea portalului www.businessportal.md şi pagina web www.odimm.md;

e)susţinerea şi promovarea portalului www.bcd.md.
	 2012-2014
	Ministerul Economiei,

Ministerul Tineretului şi Sportului,
Organizaţia pentru Dezvoltarea Sectorului Întreprinderilor Mici şi Mijlocii,
Organizaţia Internaţională pentru Migraţiune
	Realizat

Pe parcursul anului 2014, prin intermediul Programului de Granturi 2014, Ministerul Tineretului și Sportului, a susținut financiar şi logistic proiecte care au avut drept scop stimularea inițiativelor și dezvoltarea abilităților antreprenoriale în rîndul tinerilor:

· Concursul Național de Business Planuri pentru Tineri- 2014, ediția a X-a, organizat de către Asociația Națională a Tinerilor Manageri din Moldova, la care au aplicat 1392 de tineri cu idei de afaceri și au fost premiate 23 persoane.
· În parteneriat cu Asociaţia Naţională a Companiilor Private din Domeniul TIC a fost susținut proiectul cu genericul „Campania de promovare a Carierei IT în rîndul tinerilor”, desfășurat în luna decembrie, în cadrul acestui proiect fiind lansate:

- Campania media în cadrul căreia au fost realizate și publicate reportaje privind perspectivele de angajare în domeniul TIC din Republica Moldova și dezvoltată o platformă de dialog cu tinerii prin intermediul rețelelor de socializare.

- Campania de motivare pentru depunerea actelor la o facultate cu profil TIC (TV, radio, online).

· A fost lansat proiectul „ICT Junior Initiative”, în cadrul căruia s-a urmărit crearea unei platforme de comunicare, transfer de experiență și colaborare între actualii și viitorii lideri IT. 
· Programul „Fondul pentru Tineri” pentru anii 2013 – 2016, realizat în cooperare cu Fundația Est Europeană Moldova (FEE), cu suportul financiar al Guvernului Suediei prin intermediul Agenţiei Suedeze pentru Dezvoltare şi Cooperare Internaţională (SIDA) și al Ministerului Afacerilor Externe al Danemarcei/DANIDA. Acest proiect este implementat cu succes în 3 localități: Varnița, Soroca și Bălți, iar pentru localitatea Ialoveni proiectul a fost extins pentru perioadă următoare de timp. Pe parcursul anului 2014, Fondul pentru Tineri a fost desfășurat încă în 4 localități noi – Cahul, Florești, Ștefan Vodă și Orhei. 

· „Târgul locurilor de muncă pentru tineret”, ediția a IV-a, desfășurat la data de 29 mai 2014, în cadrul Forului meseriilor/profesiilor, care a găzduit 60 de agenți economici, care au pus la dispoziția solicitanților 2 000 de locuri de muncă vacante din diverse domenii de activitate. Circa 3000 de tineri au vizitat evenimentul, iar aproximativ 800 de persoane au fost selectate pentru un eventual interviu de angajare.
· ,,Career For Me Company and Student Party” eveniment organizat pentru al doilea an consecutiv, în parteneriat cu Ad Astra Group și Ministerul Educației, care a reunit 30 de companii de top din RM şi peste 150 de studenţi şi tineri profesionişti. 

În scopul facilitării accesului IMM-urilor şi a potenţialilor antreprenori la informare, ODIMM a acordat la oficiu, prin telefon şi internet peste 15 mii consultaţii la solicitarea antreprenorilor, inclusiv tineri.

Pe parcursul perioadei de raportate, ODIMM a elaborat şi diseminat 5000 pliante  în limba română şi 1000 de pliante în limba engleză şi o serie de materiale informative dedicate programelor.

În  anul 2014, informaţiile, noutăţile şi oportunităţile de dezvoltare a afacerilor oferite de ODIMM au fost mediatizate prin intermediul: TV (TRM, Publika TV, Prime TV, TVC 21, Canal Regional, Moldavian Business Chanel, Vocea Basarabiei TV etc.), radio (Radio Moldova, Vocea Basarabiei, Radio Europa Liberă, Radio Chişinău, etc.), presa scrisă (ziarul Adevărul, ziarul Timpul, ziarul Economist, ziarul Basarabia Literară, ziarul Observatorul de Nord, Ziarul de Gardă, Экономическое обозрение, Revista VIP Magazin, Revista Business Class” etc.), platforme online (www.unimedia,www.agora.md, civic.md, ipn.md, comunicate.md, Noi.md, Kommersant.md, Agenda.md, Mybusiness.md, Fermier.md etc.).

ODIMM permanent plasează noutăţi, evenimente şi informaţii de interes pentru antreprenori pe profilul Facebook, pe pagina căruia, ODIMM a organizat Concursul ”de la Antreprenor la Antreprenor”. Concursul s-a desfăşurat în perioada 8-24 iulie 2014, şi a avut drept scop stimularea antreprenorilor în promovarea afacerilor proprii şi încurajarea potenţialilor antreprenori. 

Totodată, ODIMM continuă administrarea paginii web www.odimm.md şi a Portalului IMM www.businessportal.md, care sunt actualizate permanent cu cele mai recente noutăţi, evenimente şi informaţii utile activităţii de antreprenoriat.

Astfel, pe parcursul perioadei de raportare pagina www.odimm.md a fost accesată  de 57 674 vizitatori unici, ceea ce reprezintă o creştere cu 20% faţă de anul 2013. Pe pagina web au fost plasate peste 85 de noutăţi, comunicate de presă şi informaţii utile comunităţii antreprenoriale. Iar pagina www.bsuinesspoartal.md a fost vizitată de peste 80 mii de vizitatori și plasate peste 50 de articole din domeniul economic.

	3.3.3
	Organizarea seminarelor, meselor rotunde, atelierelor de lucru pentru agenţii economici în scopul dezvoltării culturii antreprenoriale şi a performanţelor manageriale.
	 2012-2014
	Ministerul Economiei, 
Organizaţia pentru Dezvoltarea Sectorului Întreprinderilor Mici şi Mijlocii
	Realizat

În scopul dezvoltării culturii şi a performanţelor manageriale în rândul antreprenorilor,  pe parcursul anului 2014, a fost organizat un şir de seminare, mese rotunde, ateliere de lucru:  
· La 31 ianuarie a fost organizată Conferinţa „Împreună creăm viitorul acasă!”, în cadrul căreia au fost prezentate rezultatele Programului de Atragere a Remitenţelor în Economie „PARE 1+1” pentru anul 2013, la care au participat cca 130 de persoane.  

· La 27 martie a fost organizat atelierul de lucru pentru specialiştii în domeniul IMM din cadrul Consiliilor raionale cu tematica „Oportunităţi de dezvoltare a IMM-urilor”, la care au participat cca 45 persoane. 

· În luna martie a fost organizat un atelier de lucru cu genericul „Împreună creştem Business la PUTEREA FEMININ!”, la care au participat cca 40 femei de afaceri, beneficiare ale Programului PARE 1+1.

· La 17 decembrie 2013 a fost lansată Platforma Femeilor în Afaceri, cu genericul: „Femeile antreprenoare - La o ceaşcă de ceai...”, la care s-au întrunit cca 50 de femei de afaceri.
·    Pe parcursul anului 2014 în parteneriat cu Delegaţia Uniunii Europene, BERD şi alţi parteneri, au fost organizate 3 evenimente similare, datate cu 14 martie, 5 octombrie şi 17 decembrie 2014, la care au participat cumulativ cca 390 femei.

· Pe parcursul anului 2014 a fost desfăşurată campania cu genericul „Beneficiile asocierii”. În acest context, au fost organizate o serie de ateliere de lucru, cu participarea beneficiarilor Programului „PARE 1+1”, care au drept obiectiv îmbunătăţirea percepţiei antreprenorilor referitor la importanţa asocierii şi cooperării:

    - La 6 iunie, a fost desfăşurat primul atelier de lucru „Tradiţii. Manufactură. Viitor.”, la care au participat 19 antreprenori, beneficiari ai Programului „PARE 1+1” din domeniul agroturismului şi manufacturii.

    - La 1 octombrie, a fost organizat cel de-al doilea eveniment cu tematica „Energia în afaceri”, în cadrul căruia au participat antreprenori din domeniul producerii energiei alternative.

· La 5 decembrie, a fost organizată o zi de informare dedicată Programului pentru Competitivitatea Întreprinderilor și pentru IMM (COSME). 

· La 29 septembrie a fost dat start Săptămânii Europene a IMM-urilor, organizând seminarul informativ „De la Idee la Afacere", la care au participat peste 50 de studenţi ai Academiei de Studii Economice şi Universitatea de Stat din Moldova.

· În cadrul celor cinci mese rotunde Moldova Business Week, organizate la 9 iunie 2014, la Cahul, Coșnița, Bălți, Hâncești și Vulcănești, au fost prezentate Programele de suport pentru IMM-uri cu participarea membrilor Guvernului, autorităților publice centrale și locale, reprezentanți ai businessului și partenerilor de dezvoltare.

	Prioritatea a 4-a.   SPORIREA COMPETITIVITĂŢII IMM-LOR ŞI ÎNCURAJAREA SPIRITULUI INOVATOR

	  4.1
	Obiectiv: Îmbunătăţirea şi dezvoltarea capacităţilor tehnice şi inovatoare ale IMM-urilor 

	4.1.1
	Elaborarea studiului INNOIndex în Republica Moldova, privind determinarea gradului de inovare a unui IMM (fiind luat ca exemplu modelul pentru România http://innoindex.ro/).
	2012-2014
	Academia de Ştiinţe a Moldovei, Agenţia pentru Inovare şi Transfer Tehnologic
	Realizat
Studiul INNOIndex este realizat.

	4.1.2
	Evaluarea randamentului infrastructurii inovaţionale existente şi dezvoltarea continuă a acesteia.
	2012-2013
	Academia de Ştiinţe a Moldovei,
Agenţia pentru Inovare şi Transfer Tehnologic
	Realizat parțial
Studiul de evaluare a randamentului infrastructurii inovaționale este în proces de elaborare.

	4.1.3
	Promovarea celui de al Şaptelea Program Cadru al Comunităţii Europene pentru Cercetare şi Dezvoltare Tehnologică  şi  facilitarea participării IMM –urilor la prioritatea „Cercetare în beneficiul IMM”.
	2012-2014
	Academia de Ştiinţe a Moldovei,
Agenţia pentru Inovare şi Transfer Tehnologic
	Realizat
Până în prezent, la cel de-al Şaptelea Program Cadru al Comunităţii Europene pentru Cercetare şi Dezvoltare au participat 3 companii rezidente ale Parcului științifico-tehnologic „Academica”, care au beneficiat de consultanţă privind aplicarea la program.

De asemenea,  Agenţia pentru Inovare şi Transfer Tehnologic a plasat pe portalul rețelei informaționale ”Enterprise Europe Network” 10 oferte tehnologice de proiecte, în vederea dezvoltării cooperării între IMM-urile locale şi cele europene.

Pe parcursul anului 2014, pentru companiile care au beneficiat de finanțare în urma realizării concursurilor  proiectelor de inovare și transfer tehnologic au fost organizate 19 consultații.

	4.1.4
	Acordarea granturilor pentru susţinerea IMM-urilor în implementarea proiectelor în domeniul eficienţei energetice.
	2012-2014
	Proiectul BAS al Băncii Europene pentru Reconstrucţie şi Dezvoltare
	Realizat 
La finele lunii decembrie 2013, Programul BAS (Business Advisory Services) Moldova al Băncii Europene pentru Reconstrucţie şi Dezvoltare (BERD) susţinuse 462 de proiecte a întreprinderilor mici şi mijlocii, suma totală a finanțării constituind cca 2,6 mil. EUR. În anul 2014 Proiectul BAS a susţinut financiar 96 proiecte de consultanță în domeniul eficienţei energetice. Suma subsidiilor BAS alocate susținerii acestor proiecte a constituit 732,4 mii euro. Din numărul total de întreprinderi beneficiare, 60% sunt amplasate în afara mun. Chişinău, iar circa 60% sunt companii producătoare de bunuri.

	  4.2
	Obiectiv: Facilitarea dezvoltării grupării IMM-urilor în clustere, incubatoare de afaceri,  etc.

	4.2.1
	Elaborarea concepţiei şi actelor normative pentru crearea şi dezvoltarea  clusterelor
	2012
	Ministerul Economiei, 

 Institutul Naţional de Cercetări Economice
	Realizat

Ca urmare a aprobării Concepţiei dezvoltării clusteriale a sectorului industrial al Republicii Moldova prin Hotîrărea Guvernului nr. 614 din 20.08.2013, a apărut necesitatea modificării şi completării unor acte legislative prin includerea în aceste documente a unei noi forme de uniune de întreprinderi - asociere clusterială sau cluster.

Astfel, pe parcursul anului 2014 au fost elaborate:

· Proiectul de lege pentru modificarea şi completarea art. 22 din Legea nr. 845-XII din 03.01.1992 cu privire la antreprenoriat şi întreprinderi.

· Proiectul Hotărîrii Guvernului cu privire la modificarea şi completarea Strategiei inovaţionale a Republicii Moldova pentru perioada 2013-2020 „Inovaţii pentru competitivitate".

	4.2.2
	Consolidarea capacităţii de cooperare a IMM-urilor prin integrarea acestora în reţele de clustere.
	 2012-2014
	Organizaţia pentru Dezvoltarea Sectorului Întreprinderilor Mici şi Mijlocii
	Realizat

Pe parcursul anului 2014, în contextul proiectului ClusterPolisee „Politici de Cluster inteligente pentru Europa de Sud Est”, finanţat de UE în cadrul Programului Transnaţional pentru Europa de Sud Est, au avut loc următoarele activități:

· Pe data de 31 ianuarie,  evenimentul de lansare la nivel național a Proiectului „Cluster PoliSEE”. 

· În perioada 12-13 februarie,  seminarul regional „Dezvoltarea clusterelor în Europa de Sud-Est”.

· În perioada 29-30 octombrie,  seminarul de instruire „Dezvoltarea strategiilor de specializare inteligentă cu scopul de a îmbunătăţi activitatea clusterelor în baza experienţei ţărilor din Europa de Sud Est”.

	4.2.4
	Efectuarea studiului de fezabilitate privind crearea business incubatoarelor în anumite localităţi.
	 2012-2014
	Ministerul Economiei,
Organizaţia pentru Dezvoltarea Sectorului Întreprinderilor Mici şi Mijlocii
	Realizat

Pentru constituirea, în anul 2014, a două Incubatoare de Afaceri (IA) a fost efectuată o analiză, bazată pe propunerile Autorităţilor Publice Locale privind interesul şi disponibilitatea acestora de creare a Incubatoarelor de afaceri în teritoriul subordonat. În rezultatul analizei propunerilor înaintate au fost identificate r. Nisporeni şi r. Cimişlia, care au exprimat dorinţa şi posibilitatea de a pune la dispoziţie imobilul necesar şi contribuţia financiară pentru implementarea Proiectului. 

În context, în anul 2014, de către ODIMM au fost realizate 2 studii de fezabilitate şi au fost efectuate lucrările de proiectare a clădirilor destinate amplasării IA în raioanele Nisporeni şi Cimişlia.

	4.2.5
	Extinderea infrastructurii inovaţionale prin crearea şi susţinerea parcurilor ştiinţifice şi a incubatoarelor de afaceri.
	 2013-2014
	Ministerul Economiei,

Agenţia pentru Inovare şi Transfer Tehnologic
	Realizat
La data de 12 decembrie 2013 a fost încheiat Acordul cu privire la asocierea în clusterul ştiinţifico-tehnologic în domeniul tehnologiilor moderne „Elchim – Moldova”, creat în baza S.A. „Topaz”.
 În cadrul clusterului sânt implicaţi 10 parteneri. Scopul clusterului constă în obţinerea de către toţi participanţii a beneficiilor economice prin:
- stimularea exportului produselor inovaționale; 

- testarea în laborator a produselor nou elaborate; 

- crearea laboratoarelor de instruire;

-  valorificarea eficientă a potențialului uman, a edificiilor , utilajului tehnologic etc.; 

- formarea de specialiști în domeniul elaborării de noi produse inovative și prestării de servicii educaționale;

- consolidarea relațiilor de parteneriat dintre mediul de afaceri, comunitatea științifică și organele APL și APC.
La sfârșitul anului 2014, în mun. Chișinău a fost creat business incubatorul de inovare moldo-lituanian ”Media Garaj” cu specializare universală.

	4.2.6
	Crearea şi dezvoltarea reţelei incubatoarelor de afaceri.
	 2012-2014
	Ministerul Economiei,
Organizaţia pentru Dezvoltarea Sectorului Întreprinderilor Mici şi Mijlocii,

Autorităţile administraţiei publice locale
	Realizat

Pe parcursul anului 2014, au fost realizate următoarele acţiuni:
· Extinderea Reţelei Incubatoarelor de Afaceri din Moldova (RIAM), care  întruneşte la moment 8 Incubatoare de Afaceri (IA). În total, în cadrul IA activează 114 de IMM-uri şi au fost create 527 de locuri de muncă. 

· La data de 10 iulie, a fost lansat Incubatorul de Afaceri din Ceadâr – Lunga, în cadrul căruia activează 9 rezidenţi, dintre care 4 sunt conduse de femei. Ca rezultat au fost create 22 locuri de muncă, dintre care 50% sunt destinate femeilor.

· La data de 19 noiembrie, a fost lansat Incubatorul de Afaceri din Nisporeni, în cadrul căruia activează 24 rezidenţi. Ca rezultat au fost create 63 locuri de muncă, dintre care 20% sunt destinate femeilor. Incubatorul a fost înregistrat cu statut de instituţie publică. A fost aprobat managerul acestuia;

· Pentru crearea Incubatorului de afaceri din Cimişlia a fost identificat imobilul corespunzător criteriilor de selectare, care a trecut expertizele tehnice necesare. A fost executată proiectarea acestuia şi verificarea documentaţiei de proiect. A fost desfăşurată procedura de achiziţii publice, urmare căreia a fost contractat antreprenorul general pentru reparaţia capitală a clădirii destinate amplasării Incubatorului de afaceri. La sfârşitul anului 2014, lucrările de renovare erau în plină desfăşurare. IAC a fost înregistrat ca entitate juridică, a fost selectat și investit în funcție managerul Incubatorului. Au fost preselectați 10 agenți economici, potențiali rezidenți ai IA. Lucrările de constituire a incubatorului sunt în plină desfăşurare. Lansarea IA din Cimişlia va avea loc pe data de 23 aprilie 2015.

	4.2.7
	Organizarea instruirilor pentru managerii  incubatoarelor de afaceri.
	 2012-2014
	Organizaţia pentru Dezvoltarea Sectorului Întreprinderilor Mici şi Mijlocii,

Camera de Comerţ şi Industrie
	Realizat

În anul 2014, în scopul perfecţionării în continuare a capacităţilor profesionale ale managerilor incubatoarelor de afaceri, precum şi dezvoltării abilităţilor antreprenoriale ale companiilor rezidente, au fost întreprinse următoarele măsuri:  

•
Rezidenţii Incubatorului de Afaceri au efectuat schimb de experienţă la alte incubatoare de Afaceri, care au avut drept scop identificarea rezidenţilor Incubatoarelor în funcţie de domeniile de activitate pentru oferirea oportunităţilor de cuplaje în afaceri, preluarea de bune practici şi  identificarea noilor oportunităţi de dezvoltare;

•
ODIMM, în parteneriat cu Guvernul Norvegiei, a organizat concursul de business planuri pentru rezidenţii Incubatoarelor de Afaceri. Urmare evaluării concursului, 12 rezidenţi au primit granturi pentru procurarea echipamentelor sau utilajelor necesare dezvoltării afacerii; 

•
Au fost organizate mai multe ateliere de lucru cu tematica: ”Obiective, analiza intereselor, captarea ideilor”, „Eficientizarea eforturilor de dezvoltare a întreprinderilor mici şi mijlocii din Republica Moldova”, „Informaţia şi documentaţia de brevet – suport pentru dezvoltarea unor produse şi servicii competitive”, „Dezvoltarea turismului din Republica Moldova”, „Posibilităţile de accesare a fondurilor internaţionale şi modalitatea de elaborare a proiectelor;

•
 Au fost organizate trening-uri cu tematica: „Metode de elaborare şi management al proiectelor” şi „Planificare strategică”;

•
Au fost organizate sesiuni de instruire cu tematicile: Planificarea Afacerii, Comunicare şi negocieri în afaceri, Managementul timpului, Managementul financiar, Promovare şi strategii de marketing, Politica vânzărilor, Managementul resurselor umane, Evidenţa şi rapoarte fiscale, etc.;

•
În perioada 2-7 iunie pentru managerii incubatoarelor de afaceri RM a fost organizată vizita de studiu la incubatoare de afaceri şi alte organizaţii de suport din Norvegia.

	 4.3
	Obiectiv: Promovarea proprietăţii intelectuale pentru IMM-uri

	4.3.1
	Continuarea procesului de oferire a serviciilor de pre-diagnoză a proprietăţii intelectuale în vederea valorificării potenţialului intelectual.
	 2012-2014
	Agenţia de Stat pentru Proprietatea Intelectuală
	Realizat

În anul 2014 au fost realizate 3 rapoarte de prediagnoză: 2 rapoarte de prediagnoză a proiectelor inovaționale a unui rezident al Incubatorului inovațional al Academiei de Științe a Moldovei, precum și un raport cu referire la protecția și valorificarea soiurilor de plante create în cadrul Institutului de Horticultură și Industrie alimentară al Academiei de Științe a Moldovei .

	4.3.2
	Şcolarizarea managerilor şi a contabililor în vederea includerii valorii proprietăţii intelectuale în bilanţul contabil al IMM-urilor.
	  2012-2014
	Agenţia de Stat pentru Proprietatea Intelectuală
	Nerealizat 
Pe parcursul anilor 2012-2014, nu au parvenit de la IMM-uri, solicitări privind organizarea cursurilor de şcolarizare a managerilor şi contabililor, în vederea includerii valorii  Proprietăţii Intelectuale în bilanţul contabil al IMM-urilor. 

Astfel, în perioada anului 2015, urmează a fi elaborat un plan de organizare a seminarelor de instruire a managerilor și contabililor IMM-urilor, care au beneficiat de proiectele de asistență acordate de către ODIMM.

	4.3.3
	Organizarea seminarelor tematice în domeniul proprietăţii intelectuale destinate IMM-urilor, cu participarea experţilor naţionali şi internaţionali.


	 2012-2014
	Ministerul Economiei,

Agenţia de Stat pentru Proprietatea Intelectuală,

Asistenţa donatorilor
	Realizat
Pe parcursul anului 2014, au fost informate/ școlarizate în domeniul Proprietăţii Intelectuale 753 persoane, în cadrul a 22 de evenimente de informare și şcolarizare a agenţilor economici din sectorul IMM-urilor și au fost diseminate 2535 ex. publicații (pliante, broșuri). 
Totodată, AGEPI a participat cu stand informațional și cu activități de marketing la 11 expoziții naționale și internaționale organizate la CIE Moldexpo SA (9), cât și în teritoriu (2). În cadrul expozițiilor menționate au fost diseminate 3783 ex. de material  informativ în domeniul PI.

	4.3.4
	Elaborarea şi editarea unui ghid privind utilizarea proprietăţii intelectuale destinat IMM-urilor, precum şi a altor materiale informative în domeniul proprietăţii intelectuale.
	      2012
	Agenţia de Stat pentru Proprietatea Intelectuală
	Realizat

În cadrul seminarelor și altor evenimente de informare și școlarizare desfășurate de AGEPI în perioada anului 2014, au fost diseminate 2220 exemplare ale „Ghidului introductiv pentru producători privind înregistrarea indicațiilor geografice, denumirilor de origine și specialităților tradiționale garantate” și 1630 exemplare ale Ghidului pentru IMM-uri „Investiţii şi profit cu proprietatea intelectuală”.

Pe parcursul anilor 2012-2014, în cadrul seminarelor și altor evenimente de informare și școlarizare desfășurate de AGEPI, au fost diseminate 2200 ex. ale Ghidului  pentru IMM-uri „Investiţii şi profit cu proprietatea intelectuală și  3100 ex. ale  Ghidului introductiv pentru producători privind înregistrarea indicațiilor geografice, denumirilor de origine și specialităților tradiționale garantate”.

De asemenea, AGEPI a multiplicat și diseminat diverse materiale informative în domeniul protecției PI: 8 titluri (pliante, broșuri), în volum de 11573 exemplare.

	 4.4
	Obiectiv: Facilitarea accesului  IMM-urilor pe pieţele interne şi externe

	4.4.1
	Acordarea consultanţei şi asistenţei IMM-urilor exportatoare în vederea elaborării strategiilor de export şi a perfecţionării tehnicilor de marketing.
	 2012-2014
	Organizaţia de Atragere a Investiţiilor şi Promovare a Exportului din Moldova
	Realizat 
În perioada 9-13 iunie 2014, MIEPO a organizat un Curs de instruire intitulat: “Merchandising – metode moderne de organizare şi prezentare а produselor din industria modei in unităţile comerciale”.  

	4.4.2
	Implementarea procedurilor simplificate de vămuire (inclusiv la domiciliu).
	 2012-2014
	Ministerul Finanţelor,
Serviciul Vamal din subordinea Ministerului Finanţelor
	Realizat

Pe parcursul anului 2013, de procedura de vămuire simplificată au beneficiat 43 de  agenţi economici.

Urmare a măsurilor Serviciului Vamal de promovare a procedurii declarării electronice, cota declaraţiilor vamale perfectate conform procedurilor simplificate de vămuire a atins ţinta planificată şi a constituit 21%.

Prin Hotărârea Guvernului nr. 647 din 07.08.2014 privind punerea în aplicare a prevederilor Secţiunii 27 “Proceduri simplificate de vămuire” şi a Secţiunii 28 din Codul Vamal, a fost implementat Agentul economic autorizat şi procedurile simplificate.

	4.4.3
	Dezvoltarea conceptului „Agent economic de încredere”, în scopul reducerii numărului de controale vamale aplicabile întreprinderilor mici şi mijlocii credibile.
	 2012-2014
	Ministerul Finanţelor,
Serviciul Vamal din subordinea Ministerului Finanţelor
	Realizat

Pe parcursul anului 2014, au fost realizate următoarele activităţi:

· În total pe parcursul anului au fost emise 54 certificate AEO;

· Prin Hotărârea Guvernului nr. 647 din 07.08.2014 privind punerea în aplicare a prevederilor Secţiunii 27 “Proceduri simplificate de vămuire” şi a Secţiunii 28 din Codul Vamal, a fost implementat Agentul economic autorizat şi procedurile simplificate;

· S-a aprobat Ordinul Serviciului Vamal nr. 483-O din 13.11.2014 „Cu privire la aprobarea Instrucţiunilor privind modul de verificare a solicitanţilor și titularilor Certificatului AEO şi a Autorizaţiei pentru procedurile simplificate”;

· În perioada 24-25 martie 2014, a avut loc o vizită de studiu în domeniul implementării procedurilor simplificate de vămuire şi a conceptului operatorul economic autorizat (AEO) cu scopul schimbului de experienţă în implementarea procedurilor simplificate de vămuire şi a conceptului AEO;

· În octombrie 2014, de către un expert vamal internaţional invitat de către USAID/BRITE a fost desfășurată pentru 10 colaboratori vamali, sesiunea de instruire în domeniul programelor AEO şi procedurilor de pre-audit AEO destinate colaboratorilor Serviciului Vamal.

	4.4.4
	Dezvoltarea şi consolidarea continuă a relaţiilor economice, comerciale şi contribuirea la promovarea exportului de mărfuri autohtone pe pieţele externe de către  misiunile diplomatice ale Republicii Moldova prin intermediul suportului  informaţional acordat IMM-urilor autohtone.
	 2012-2014
	Ministerul Afacerilor Externe şi Integrării Europene
	Realizat

Ministerul Afacerilor Externe şi Integrării Europene şi Misiunile Diplomatice ale Republicii Moldova au acordat suport informaţional, logistic, de stabilire a contactelor şi de altă natură, unui număr de cca 800 de companii autohtone (IMM-uri şi companii mari).

	4.4.7
	Crearea şi punerea în aplicare a unei platforme online de comerţ exterior pentru mediul de afaceri. Conectarea acesteia la OPEM, CCI, ODIMM, European Enterprise  Network.
	 2012-2013
	Ministerul Economiei, 
Organizaţia pentru Dezvoltarea Sectorului Întreprinderilor Mici şi Mijlocii,

Camera de Comerţ şi Industrie
	Realizat parţial

Până la finele anului 2014, din motive tehnice nu a fost posibilă crearea unei platforme online de comerţ exterior pentru mediul de afaceri. Totodată, întru facilitarea creării unei platforme ample de comunicare a mediului de afaceri autohton cu partenerii străini, au fost realizate următoarele:

· CCI a participat activ la organizarea Conferinţei Internaţionale a Investitorilor Moldova - Uniunea Europeană, care s-a desfășurat pe 12.06.2014. În contextul acestei reuniuni, cu susținerea Proiectului ”East Invest”, a fost publicat un catalog al proiectelor investiţionale ale companiilor din Republica Moldova şi o broşură a oportunităţilor investiţionale în diverse sectoare ale economiei naţionale.

· În cadrul săptămânii investiționale ”Moldova Business Week”, care a fost focusată pe dezvoltarea regiunilor, promovarea potențialului de export și atragerea investițiilor, CCI a asigurat organizarea seminarelor regionale în UTA Găgăuzia și la Cahul.

· Cu scopul de a-i familiariza pe întreprinzătorii autohtoni cu posibilitățile, dar și cu cerințele pe care urmează să le respecte odată cu intrarea în vigoare a DCFTA, CCI  cu susținerea Proiectelor ”East Invest” şi ”DCFTA. Informarea şi consolidarea capacităţilor agenţilor economici” a organizat misiuni economice în Belgia, Olanda și România, trezind în rîndul businessmenilor locali interesul de colaborare economică cu agenţii economici din Moldova.

· Prin intermediul Proiectului ”Competitivitatea Agricolă şi Dezvoltarea Întreprinderilor”, CCI a organizat 2 vizite de studiu, în Germania și Turcia, pentru producătorii autohtoni, cu scopul de a facilita schimbul de experiență în domeniu și preluare a tehnologiilor de ultimă generație.

· Pe 11.09.2014, CCI  în cooperare cu Ambasada Republicii Turcia în Republica Moldova, Asociaţia Businessmenilor din Turcia şi Moldova (MTIAD), cu sprijinul Ministerului Economiei al RM a organizat o reuniune cu Ministrul Economiei al Republicii Turcia. Participanţii la reuniune au fost familiarizaţi cu posibilitățile oferite de noul regim comercial dintre Moldova şi Turcia, noile reguli şi cerinţe, programele de asistenţă financiară, oportunităţile din sectoarele strategice ale economiei naţionale.

· Pe parcursul anului 2014, CCI  a organizat participarea a 35 de agenţi economici autohtoni la mai multe evenimente de afaceri din Turcia, desfăşurate în cadrul Programului Internaţional ”Misiunea Cumpărătorului”, coordonat de Subsecretariatul pentru Comerţ Extern al Prim-ministrului Turciei. În total, au fost desfășurate vizite la 11 expoziţii specializate.

· Pentru a susţine intensificarea relaţiilor comerciale cu alte state și a contribui la diversificarea piețelor de export, CCI  a organizat vizite de afaceri în Republica Moldova pentru delegaţii de întreprinzători din China, Qatar, Uzbekistan, Coreea, Vietnam, Canada.

· De asemenea, la nivel intercameral, CCI  a semnat 3 acorduri de cooperare: cu Camerele de Comerţ şi Industrie a României, Belarus şi Qatar, urmând să intensifice relațiile de colaborare cu aceste instituții.

· CCI a efectuat și analiza piețelor prioritare, instrumentelor de promovare a exportului în UE și pe alte piețe, a contribuit la pregătirea unui plan de acțiuni pe 2 ani pentru MIEPO, a chestionat IMM-urile pentru identificarea problemelor mediului de afaceri, analizarea strategică a piețelor de export și oferirea comentariilor cu privire la recomandările de dezvoltare a strategiei de export a RM.

· De asemenea, CCI a completat baza de date a companiilor pe domenii, baza de date a exportatorilor lideri ai RM (top 100) cu descrierea activității, pieței de desfacere, cifra de afaceri etc.

· În anul 2014, în rețeaua ”Enterprise Europe Network (EEN)” au fost plasate 30 de cereri şi oferte comerciale ale companiilor din Republica Moldova. Ca rezultat, circa 20 de companii europene au fost interesate de colaborare cu întreprinderile moldoveneşti, care au plasat cereri/oferte comerciale în baza de date EEN. Totodată, în rândul companiilor autohtone au fost distribuite peste 100 de oferte comerciale ale partenerilor europeni membri ai EEN.

	Prioritatea a 5-a.  FACILITAREA DEZVOLTĂRII IMM-URILOR ÎN REGIUNI

	 5.1
	Obiectiv: Stimularea dezvoltării echilibrate și durabile a IMM-urilor pe întreg teritoriu RM

	5.1.3
	Consolidarea capacităţilor administrative ale reprezentanţilor autorităţilor publice locale responsabili de dezvoltarea sectorului IMM-urilor.  Dezvoltarea capacităţilor instituţionale ale secţiilor economie din cadrul consiliilor raionale şi a reţelei „Punctelor de Contact”  
	 2012-2014
	Organizaţia pentru Dezvoltarea Întreprinderilor Mici şi Mijlocii,
Organizaţia Internaţională pentru Migraţiune
	Realizat 
În cadrul Proiectului „Încurajarea Parteneriatului public-privat pentru o dezvoltare economică durabilă în Republica Moldova”, implementat de către OIM în cooperare cu Ministerul Economiei, în perioada 04–05 noiembrie 2014, în mun. Chişinău a fost organizat atelierul de lucru cu genericul „Dezvoltarea, gestionarea şi implementarea proiectelor”, în cadrul căruia au fost instruite 14 persoane (şefi ai secţiilor/ direcţiilor economie şi specialiști IMM din cadrul Consiliilor raionale).

Totodată, în perioada 12-13 noiembrie, în mun. Bălţi au fost instruite 12 persoane, iar în perioada 19-20 noiembrie, la Cahul, în cadrul atelierului de lucru au beneficiat de instruire 9 persoane.

	 5.2
	Obiectiv: Asigurarea dezvoltării infrastructurii de suport a IMM-urilor în regiuni

	5.2.2
	Îmbunătăţirea şi sporirea capacităţilor postrecoltare, de procesare a producţiei agricole a IMM-urilor din localităţile rurale.
	 2012-2014
	Ministerul Agriculturii şi Industriei Alimentare
	Realizat

Pe parcursul anului 2014, au fost realizate următoarele activităţi:

- A fost aprobat modul de repartizare a mijloacelor fondului de subvenţionare a producătorilor agricoli pentru anul 2014 în valoare totală de 500 mil. lei, inclusiv 46 mil. lei din contul grantului acordat de Comisia Europeană.

- Au fost acordate subvenţii în valoare totală de 141,2 mil. lei pentru stimularea investiţiilor pentru dezvoltarea infrastructurii post-recoltare şi procesare, de care au beneficiat 324 de producători. 
-  Au fost implementate tehnologii noi de producere  la 2 întreprinderi din domeniu, care au beneficiat de asistenţă externă din partea Fondului Internaţional pentru Dezvoltare Agricolă (IFAD), în valoare totală de 900 mii lei.

	 5.3
	Obiectiv: Promovarea participării IMM-urilor în cooperarea transfrontalieră și regională

	5.3.1
	Organizarea şi desfăşurarea Concursului „Cel mai bun antreprenor din sectorul întreprinderilor mici şi mijlocii” la nivel local.
	 2012-2014
	Ministerul Economiei, Autorităţile administraţiei publice locale, Organizaţia pentru Dezvoltarea Sectorului Întreprinderilor Mici şi Mijlocii
	Realizat

În anul 2014, în contextul Conferinţei Internaţionale a IMM-urilor „IMM – Calea spre performanţă europeană", s-a desfășurat Concursul Naţional Anual „Cel mai bun antreprenor din sectorul întreprinderilor mici şi mijlocii", la nivel local.

La Concurs au participat agenţi economici din 16 raioane ale republicii, municipiile Bălţi, Chişinău, UTA Găgăuzia, care au concurat în cadrul a 10 nominaţii distincte. Drept urmare, 157 agenţi economici au fost înaintați de consiliile raionale spre participare la Concursul „Cel mai bun antreprenor din sectorul întreprinderilor mici şi mijlocii", la nivel republican.

Cei 20 învingători ai Concursului la nivel republican au primit Diplome ale Guvernului Republicii Moldova de gradul I și II, inclusiv: 10 premianţi de gradul I şi 10 premianţi de gradul II.

	Prioritatea a 6-a.  DEZVOLTAREA PARTENERIATELOR ÎN AFACERI

	 6.1
	Obiectiv: Dezvoltarea parteneriatului public-privat în afaceri

	6.1.2
	Implementarea unui model eficient de parteneriat public-privat în sectorul Tehnologiei Informaţiilor şi Comunicaţiilor (TIC).
	 2012-2014
	Ministerul Tehnologiei Informaţiei şi Comunicaţiilor
	Realizat parțial

Susţinerea capacităţii companiilor TI moldoveneşti de a concura cu succes pe piaţa globală, se încadrează în prevederile Agendei de asociere între Uniunea Europeană și Republica Moldova, compartimentul 2.4. „Cooperare economică”, articolul „Politici industriale și privind activitatea de întreprinzător”, care prevede dezvoltarea în continuare a parcurilor științifico-tehnologice și business incubatoarelor. 

Astfel, prin Hotărârea Guvernului nr. 805 din 01.10.2014 a fost aprobat şi remis în Parlament, proiectul de Lege cu privire la parcurile din industria tehnologiei informaţie, care urmează să asigure cadrul juridic special pentru crearea IT parcurilor, reglementând procesul de creare a acestora, precum şi funcţionarea lor în condiţii de facilitare oferite de stat. În special, proiectul prevede introducerea unui şir de stimulente pentru rezidenţii parcurilor din industria IT.

	6.1.3
	Promovarea climatului investiţional prin participarea IMM-urilor la Forumurile Investiţionale Internaţionale.
	 2012-2014
	Organizaţia de Atragere a Investiţiilor şi Promovarea Exportului
	Realizat

Pe parcursul anului 2014, MIEPO a organizat următoarele evenimente: 
· Forul Exportatorilor din Moldova, la Chișinău (05.06.2014), în parteneriat cu Programul USAID Comerţ, Investiţii şi Reglementarea Activităţii de Întreprinzător (BRITE). Evenimentul a găzduit circa 200 persoane, reprezentanți ai businessului autohton, asociațiilor de afaceri, reprezentanți ai instituțiilor de resort, etc. 
· Viena Economic Talks Chișinău 2014, la Chișinău (10-11 iunie 2014), în parteneriat Vienna Economic Forum, la care au participat peste 300 persoane oficiale, reprezentanți ai sectorului public și privat, organizații internaționale etc., din peste 20 de țări, 
· Conferința Internațională a Investitorilor Moldova-UE, la Chișinău, (12.06.2014), în parteneriat cu Delegația UE în Republica Moldova. La eveniment au participat circa 500 oameni de afaceri, potențiali investitori în economia națională, reprezentanți ai structurilor și agențiilor guvernamentale, camere de comerț, reprezentanți ai misiunilor diplomatice etc., din peste 20 de țări.
· Forumul moldo-polon, la Chișinău (28.03.2014), în parteneriat cu Agenția Poloneză de Informații și Investiții Străine (PALIIZ). Forul a găzduit 44 de companii poloneze și cca. 150 companii autohtone, reprezentanți ale autorităților publice locale, bănci, agenții de dezvoltare regională ș.a.. 
· Forumul de Afaceri "FRANTA-EUROPA de SUD-EST" (11 - 12 februarie 2014), organizat de către UBIFRANCE la București. Evenimentul a reunit peste 100 de societăți franceze și peste 200 companii din sud-estul Europei, însumând mai mult de 500 de specialiști și oameni de afaceri. 

	 6.2
	Obiectiv: Facilitarea parteneriatului în afaceri ”business to business”

	6.2.1
	Facilitarea participării întreprinderilor mici şi mijlocii la expoziţii, tîrguri, seminare, conferinţe şi întruniri de afaceri pe problemele ce ţin de dezvoltarea sectorului IMM atît la nivel republican, cît şi internaţional.
	 2012-2014
	Ministerul Economiei,

Autorităţile administraţiei publice locale, Organizaţia pentru Dezvoltarea Sectorului Întreprinderilor Mici şi Mijlocii
	Realizat

În  anul 2014, întru promovarea IMM-urilor pe piaţa locală şi internaţională prin intermediul activităţilor expoziţionale organizate în Republica Moldova, a fost implementat Programul de stimulare a participării agenţilor economici la târguri şi expoziţii, care prevede rambursarea a 50% din costul spaţiului expoziţional, iar suma maximală de subvenţionare a întreprinderilor micro şi mici nu poate depăşi mărimea de 2000 lei. 

Astfel în cadrul Programului, au fost subvenţionate 144 IMM-uri în sumă totală 238,1 mii lei, care au participat la următoarele expoziţii: „Fabricat în Moldova”, „Moldagrotech”, ”Moldconstruct”, „Moldenergy”, ”Food&Drinks. Food Technology”, ”Packaging.Depot”, ”Furniture” ”Farmer” şi ”Fashion Expo”.  

Programul de stimulare a participării agenţilor economici la tîrguri şi expoziţii are drept scop promovarea IMM-urilor pe piaţa locală şi internaţională prin intermediul activităţilor expoziţionale organizate în Republica Moldova.

	6.2.2
	Organizarea şi desfăşurarea Concursului „Cel mai bun antreprenor din sectorul IMM” la nivel republican.
	 2012-2014
	Ministerul Economiei,

Autorităţile administraţiei publice locale, Organizaţia pentru Dezvoltarea Sectorului Întreprinderilor Mici şi Mijlocii,
Uniunea Centrală a Cooperativelor de Consum din Republica Moldova
	Realizat

În anul 2014, în cadrul Conferinţei Internaţionale a IMM-urilor cu genericul „IMM – Calea spre performanţă europeană", a fost desfășurată Ceremonia oficială de decernare a premiilor Concursului Naţional Anual „Cel mai bun antreprenor din sectorul întreprinderilor mici şi mijlocii". 

La Concurs au participat 157 agenţi economici din 16 raioane ale republicii, municipiile Bălţi, Chişinău, UTA Găgăuzia, care au concurat în cadrul a 10 nominaţii distincte.  
Cei 20 învingători ai Concursului la nivel republican au primit Diplome ale Guvernului Republicii Moldova de gradul I și II, inclusiv: 10 premianţi de gradul I şi 10 premianţi de gradul II.

Totodată, în cadrul Conferinţei a fost organizat a V-a ediţie a Concursului Anual „IMM – model de responsabilitate socială”, la care au aplicat 14 agenţi economici și în cadrul căruia au fost acordate 4 premii companiilor care au întreprins acţiuni de Responsabilitate Socială Corporativă în următoarele domenii: protecţia mediului înconjurător, grijă față de angajaţi, integrarea socială şi sprijinul acordat comunităţii, iar Premiul Mare, pentru realizarea acţiunilor importante în mai multe dintre domeniile menţionate.

	6.2.3. 
	Organizarea şi desfăşurarea Concursului “Cel mai bun plan de afaceri inovaţional”.
	      2013
	Agenţia pentru Inovare şi Transfer Tehnologic
	Realizat
Pe parcursul anului 2014, a fost organizat şi desfăşurat Concursul “Cel mai bun plan de afaceri inovaţional”, la care au participat 20 de întreprinderi, dintre care 3 au fost premiate.

	  6.3
	Obiectiv: Facilitarea participării sectorului privat la procesele de îmbunătățire a cadrului de reglementare și luarea deciziilor

	6.3.1
	Crearea Consiliului consultativ pentru IMM-uri.
	     2012
	            Ministerul Economiei
	Nerealizat

Acţiunea urmează a fi realizată pe parcursul anului 2015, dat fiind necesitatea aprobării Legii cu privire la întreprinderile mici și mijlocii în redacție nouă, care conține prevederile legale necesare pentru Crearea Consiliului Consultativ respectiv.

	6.3.2
	Crearea grupurilor de lucru comune a reprezentanţilor sectorului public şi privat, pentru participarea la elaborarea politicilor pentru IMM-uri.
	 2012-2014
	Ministerul Economiei,
Autorităţile administraţiei publice locale
	Realizat

În perioada anului 2014:

· Prin Ordinul Ministrului Economiei nr. 97 din 02.06.2014, a fost constituit Grupul de lucru pentru elaborarea Planului de acţiuni privind implementarea Strategiei de dezvoltare a sectorului întreprinderilor mici şi mijlocii pentru anii 2012-2020, pentru anii 2015-2017.

Pe parcursul anului 2014, au fost organizate 4 şedinţe de lucru, cu o cotă participativă a sectorului privat de circa 30%. 
Astfel, a fost elaborat şi  aprobat prin Ordinul Ministrului Economiei,  nr. 170 din 25.09.2014 „Planul de acţiuni privind implementarea Strategiei de dezvoltare a sectorului întreprinderilor mici și mijlocii pentru anii 2012-2020, pentru anii 2015-2017”.
· Prin Ordinul Ministrului economiei nr. 138 din 01.08.2014 a fost constituit Grupul de lucru responsabil de elaborarea Propunerii de politici publice cu privire la dezvoltarea sistemului de garantare a creditelor pentru întreprinderile mici și mijlocii. 

La data de 05.08.2014, s-a desfăşurat şedinţa de lucru privind elaborarea  proiectului Propunerii de politică publică, la care au participat reprezentanţi ai autorităţilor administraţiei publice centrale şi societatea civilă.

În vederea elaborării PPP, a fost efectuată analiza sectorului de micro-finanţare a întreprinderilor mici şi mijlocii din Republica Moldova. Astfel, proiectul PPP urmează să fie definitivat în perioada anului 2015.

· Prin Ordinul Ministrului economiei nr. 203 din 09.12.2014 a fost instituit Grupul de lucru pentru evaluarea “Small Business Act” pentru Europa. 
În rezultatul procesului de lucru a grupului creat, la 15 martie 2015, a fost elaborat şi transmis în adresa OECD, documentul de evaluare a politicilor de dezvoltare a IMM-urilor în Republica Moldova, bazate pe principiile “Small Business Act” (SBA) pentru Europa, evaluare efectuată în baza chestionarelor completate de către membrii grupului de lucru.

	6.3.3
	Organizarea şi desfăşurarea Conferinţei internaţionale anuale a IMM-urilor.
	 2012-2014
	Ministerul Economiei,

Organizaţia pentru Dezvoltarea  Sectorului Întreprinderilor Mici şi Mijlocii
	Realizat

În contextul Săptămânii Europene a Întreprinderilor Mici şi Mijlocii, la 2 octombrie 2014, a fost desfăşurată Conferinţa Internaţională a IMM-urilor cu genericul „IMM – Calea spre performanţă europeană". Obiectivele Conferinţei au fost:
· Asigurarea accesului la informaţii pentru  IMM-urile din RM;

· Consolidarea platformei de comunicare între autorităţile publice, mediul de afaceri, organizaţii internaţionale şi societatea civilă;

· Promovarea oportunităţilor oferite de Acordul de Liber Schimb Aprofundat şi Cuprinzător UE – RM (ZLSAC/ DCFTA);

· Facilitarea creării parteneriatelor de afaceri;

Cei prezenţi la eveniment au participat la discuţii şi dezbateri în cadrul celor trei panele de lucru: 
1. Programe şi Iniţiative Europene

2. Acces la pieţele internaţionale

3. Inovare şi Competitivitate.

Totodată au fost abordate subiecte precum: căile de acces la piaţa europeană, creşterea performanţei IMM-urilor, valorificarea oportunităţilor oferite de programele de finanţare Horizon 2020 şi COSME. 

Pentru prima oară, în cadrul Conferinţei IMM au fost invitaţi antreprenori care au prezentat istoriile lor de succes: Vinăria “Et Cetera”, SRL „Velitextil Plus”, SRL „Făguraş de Aur” şi SRL „Benado-Prim”. 

La eveniment au participat 273 persoane, dintre care 49% reprezentanţi ai sectorului privat, iar 51% au fost reprezentanţi ai autorităţilor publice locale şi centrale, a organismelor internaţionale, ONG şi mass-media.


NOTĂ: din totalul acţiunilor (67) planificate pentru a fi realizate în anul 2014, au fost realizate – 50 de acţiuni, realizate parţial – 14 acţiuni, nerealizate – 3 acţiuni.

              După examinarea suplimentară a acţiunilor realizate parţial, acestea au fost transferate în Planul de acţiuni privind implementarea Strategiei de dezvoltare a sectorului întreprinderilor mici şi mijlocii pentru anii 2015 – 2017.

